CELEX: 62021CN0754
Language: sl
Date: 2021-12-08 00:00:00
Title: Zadeva C-754/21: Predlog za sprejetje predhodne odločbe, ki ga je vložilo Cour de cassation (Francija) 8. decembra 2021 – Montana Management Inc./Heerema Zwijndrecht BV, BNP Paribas Securities Services

28.2.2022   
            
            
               SL
            
            
               Uradni list Evropske unije
            
            
               C 95/19
            
         
      Predlog za sprejetje predhodne odločbe, ki ga je vložilo Cour de cassation (Francija) 8. decembra 2021 – Montana Management Inc./Heerema Zwijndrecht BV, BNP Paribas Securities Services
      (Zadeva C-754/21)
      (2022/C 95/23)
      Jezik postopka: francoščina
      
         Predložitveno sodišče
      
      Cour de cassation
      
         Stranke v postopku v glavni stvari
      
      
         Vlagateljica kasacijske pritožbe: Montana Management Inc.
      
         Nasprotni stranki v postopku s kasacijsko pritožbo: Heerema Zwijndrecht BV, BNP Paribas Securities Services
      
         Vprašanji za predhodno odločanje
      
      
                  1.
               
               
                  Ali je treba člen 4(2), (3) in (4) ter člen 6 Uredbe št. 1210/2003 (1), kakor je bila spremenjena, razlagati tako, da:
                  
                              —
                           
                           
                              so zamrznjena sredstva in gospodarski viri do odločitve o prenosu na mehanizme nasledstva Razvojnega sklada za Irak last fizičnih in pravnih oseb, organizacij ali entitet, povezanih z režimom nekdanjega predsednika Sadama Huseina, za katere velja zamrznitev sredstev in gospodarskih virov?
                           
                        
                              —
                           
                           
                              ali pa so ta zamrznjena sredstva last mehanizmov nasledstva Razvojnega sklada za Irak od začetka veljavnosti uredbe, ki v prilogah III in IV navaja fizične in pravne osebe, organizacije ali entitete, povezane z režimom nekdanjega predsednika Sadama Huseina, za katere velja zamrznitev sredstev in gospodarskih virov?
                           
                        
            
                  2.
               
               
                  Če je odgovor na prvo vprašanje, da so sredstva in gospodarski viri last mehanizmov nasledstva Razvojnega sklada za Irak, ali je treba člena 4 in 6 Uredbe št. 1210/2003, kakor je bila spremenjena, razlagati tako, da je za izvršitev rubeža zamrznjenega premoženja potrebno predhodno dovoljenje pristojnega nacionalnega organa? Ali pa je treba ti določbi razlagati tako, da je dovoljenje tega nacionalnega organa potrebno šele, ko se zamrznjena sredstva sprostijo?
               
            
         (1)  Uredba Sveta (ES) št. 1210/2003 z dne 7. julija 2003 o nekaterih posebnih omejitvah gospodarskih in finančnih odnosov z Irakom in razveljavitvi Uredbe (ES) št. 2465/96 (UL, posebna izdaja v slovenščini, poglavje 10, zvezek 3, str. 260).